बोले- हमारी सरकार सत्ता में आई तो तुम्हें नहीं छोड़ेंगे
Karnataka Congress MLA Anand Nyamagouda Controversy कर्नाटक में काग्रेंस विधायक आनंद न्यामगौड़ा ने पुलिस सब इंस्पेक्टर को गाली और धमकी दी।
कर्नाटक में कांग्रेस विधायक आनंद न्यामगौड़ा ने पुलिस सब इंस्पेक्टर को गाली और धमकी दी। उन्होंने कहा कि अगर हमारी पार्टी सत्ता में आई तो तुम्हें नहीं छोड़ेंगे। इसका एक वीडियो भी सामने आया है। जिसमें वह इंस्पेक्टर से बहस करते हुए नजर आ रहे हैं। यह घटना गुरुवार की बागलकोट जिले की है।
मीडिया रिपोर्ट्स के मुताबिक, विधायक जामखंडी कस्बे में मोलाना अब्दुल कलाम आजम सर्कल बनाने का प्लान कर रहे थे। इस पर इंस्पेक्टर ने कहा कि उन्हें समझाया कि अगर कस्बे में चौराहा बनाया गया तो मुद्दा बन जाएगा। इसी बात से नाराज होकर विधायक इंस्पेक्टर पर भड़क गए।
दोनों के बीच धक्का-मुक्की भी हुई। इस दौरान विधायक ने कहा कि आप चुप रहिए। तुम क्या जानते हैं? मैं तुम्हें बताता हूं। हो सकता है कि मौजूदा सरकार तुम्हारा समर्थन कर रही हो। मैं तुम्हें नहीं छोड़ूंगा।
कर्नाटक कांग्रेस अध्यक्ष ने DGP को नालायक बताया था
दो दिन पहले ही कर्नाटक कांग्रेस अध्यक्ष डीके शिवकुमार ने राज्य के DGP प्रवीण सूद को नालायक कहा था। उन्होंने दावा किया था कि प्रवीन राज्य की भाजपा सरकार का बचाव कर रहे हैं और उनकी पार्टी के नेताओं के खिलाफ केस दर्ज कर रहे हैं। शिवकुमार ने चेतावनी दी थी कि अगर उनकी पार्टी सत्ता में आती है तो उनके खिलाफ कार्रवाई की जाएगी।
कांग्रेस नेता ने प्रवीण पर नन्जे गौड़ा और उरी गौड़ा के नाम पर प्रवेश द्वार बनाने की अनुमति देने का आरोप लगाया था। हिन्दू कार्यकर्ताओं के मुताबिक, नन्जे और उरी ने मैसूरु के शासक टीपू सुल्तान की हत्या की थी। पूरी खबर यहां पढ़ें...